Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: viszonyáról szóló 1996. évi XLIII. törvény (a továbbiakban:
Paragraph Index: 145

1. Az indítványok szerint az Alkotmány 66. § (1) bekezdésével, 67. § (2) bekezdésével és 70/A. §-ával összeegyeztethetetlen a Hszt. 91. § (1) bekezdése, mivel a pótszabadságra való jogosultság szempontjából indokolatlan és hátrányos megkülönböztetést alkalmaz. Az indítványozók alkotmányosan indokoltnak tartják a hivatásos állomány tagjainak elõnyben részesítését a civilszférához képest a pót- (és az egészségügyi) szabadságra jogosultságot illetõen, mert ez a szolgálati viszony általi fokozott és kevéssé kiszámítható igénybevételébõl adódó hátrányokat a szülõ-gyermek kapcsolat vonatkozásában némileg ellensúlyozza. Az indítványozók megítélése szerint azonban annak, hogy a törvény a szolgálati jogviszonyon belül különbséget tegyen egyrészrõl a nõk és gyermeküket egyedül nevelõ férfiak, másrészrõl az összes többi férfi között, alkotmányos indoka nincsen, mert a gyermeküket házasságban nevelõ férfiak tekintetében a gyermekükkel való kapcsolat szempontjából a szolgálati viszony éppen olyan terhet jelent, mint a nõk és a gyermeküket egyedül nevelõ férfiak szempontjából. Az indítvány megalapozott.

Source: https://magyarkozlony.hu/hivatalos-lapok/e669f45770302cdb0c448d315bd4020e71421ac1/dokumentumok/3079d577d5cd4ec11a4f7359ce2b02f9a79e73c0/letoltes